Diari Oficial de la Generalitat Valenciana


Sumari del DOGV 7053, del 25-06-2013 (2013/6647)

RESOLUCIÓ de 21 de juny de 2013, de la Conselleria d'Educació, Cultura i Esport, per la qual es constituïx la Comissió d'Acreditació de Nivells de Competència en Llengües Estrangeres, i s'establix el procediment per al reconeixement d'entitats que acrediten competència lingüística en l'àmbit territorial de la Comunitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7053

Data del DOGV
:   25-06-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/6647


Data del document
:   21-06-2013

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament
    * ensenyament d'idiomes

RESOLUCIÓ de 21 de juny de 2013, de la Conselleria d'Educació, Cultura i Esport, per la qual es constituïx la Comissió d'Acreditació de Nivells de Competència en Llengües Estrangeres, i s'establix el procediment per al reconeixement d'entitats que acrediten competència lingüística en l'àmbit territorial de la Comunitat.  
  
 [2013/6647]  
El Decret 61/2013, de 17 de maig, del Consell, pel qual s'establix un sistema de reconeixement de la competència en llengües estrangeres a la Comunitat Valenciana i es crea la Comissió d'Acreditació de Nivells de Competència en Llengües Estrangeres, té com a objectiu regular el reconeixement de l'acreditació de la competència lingüística d'acord amb el Marc Europeu Comú de Referència per a les Llengües a través de títols, diplomes i certificats expedits per institucions i universitats competents, fet que facilita i simplifica la possibilitat d'acreditar la competència en llengües estrangeres a la Comunitat.  
El Marc Europeu Comú de Referència per a les Llengües (MCER) va establir els descriptors globals per tal de dur endavant tant l'ensenyament i l'aprenentatge com l'avaluació dels nivells de competència en llengües. A més a més, existixen entitats de reconegut prestigi, com les que figuren en l'annex únic de l'esmentat decret, que complixen una sèrie de requisits en les seues avaluacions que garantixen l'objectivitat de les proves i la fixació als corresponents nivells de referència del MECR.   
L'article 3 del Decret 61/2013, de 17 de maig, diu que integren el Ple de la Comissió:  
- Presidència.  
- Vicepresidències.  
- Vocalies.  
- Secretaria.  
En són titulars respectius:   
- La Presidència de la comissió, que serà exercida per la persona titular de la conselleria competent en matèria d'educació.  
- Les vicepresidències seran exercides per:  
a) La persona titular de la secretaria autonòmica competent en matèria d'educació.  
b) La persona titular de la direcció general competent en matèria d'ensenyances d'idiomes.  
c) Un membre del professorat representant de les universitats de la Comunitat Valenciana prèvia designació pel ple del Consell Valencià d'Universitats i de Formació Superior.  
- Les vocalies seran exercides per:  
a) La persona titular de la subdirecció general amb competències en matèria d'ensenyances d'idiomes.  
b) La persona que exercix de cap del servici amb competències en matèria d'ensenyances d'idiomes.  
c) Cinc vocals designats per la presidència entre funcionaris docents dels cossos de catedràtics o professors d'escoles oficiales d'idiomes, catedràtics o professors d'Ensenyança Secundària, catedràtics o professors titulars de les universitats de la Comunitat Valenciana en les especialitats, àrees o departaments de llengües (i que disposaran d'un suplent designat per la Presidència de la Comissió).  
Així, per tal de complir amb l'article 3.3 de l'esmentat decret, és necessari constituir la Comissió d'Acreditació de Nivells de Competència en Llengües Estrangeres, les funcions de la qual venen estipulades en l'article 4 del decret. D'esta manera, entre altres aspectes, les entitats i institucions públiques i privades de la Comunitat, així com aquelles administracions públiques de la Comunitat no dependents del Consell, podran acollir-se a allò disposat en el dit decret.  
Per tot això, en virtut de las competències que m'atribuïx el Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport (DOCV 24.12.2012), resolc:  
  
Primer   
Nomenar components del ple de la Comissió d'Acreditació de Nivells de Competència en Llengües Estrangeres als membres següents:  
- Presidència: María José Catalá Verdet, consellera d'Educació, Cultura i Esport.  
- Vicepresidència: Rafael Carbonell Peris, secretari autonòmic d'Educació i Formació.  
- Vicepresidència: Gonzalo Alabau Zabal, director general de Formació Professional i Ensenyances de Règim Especial.  
- Vicepresidència: M. Noelia Ruiz Madrid, representant del Consell d'Universitats i Formació Superior (pendent de ratificació pel ple del Consell d'Universitats i Formació Superior).  
- Vocalia 1: María José Martí Jorge, subdirectora general de Formació Professional i Ensenyances de Règim Especial.  
- Vocalia 2: Raül Juncos Castillo, cap del Servici d'Ensenyances de Règim Especial.  
- Vocalia 3: Cristina Pérez Guillot, directora del Centre de Llengües de la Universitat Politècnica de València.  
- Vocalia 4: Asunción Jaime Pastor, membre del Departament de Lingüística Aplicada de la Universitat Politècnica de València.  
- Vocalia 5: Milagros García Pla, professora de ensenyança secundària, especialitat d'anglés.  
- Vocalia 6: Amparo Calpe Moliner, catedràtica d'ensenyança secundària, especialitat de francés.  
- Vocalia 7: Carme Carbó Marro, professora d'escola oficial d'idiomes, especialitat d'espanyol per a estrangers.  
- Secretari: Gonzalo Palop de León, assessor tècnic i docent del servici d'Ensenyances de Règim Especial.  
Per cada vocal de la comissió es nomenarà un suplent.  
  
Segon   
Les entitats que complisquen els requisits previstos en l'article 1.2 del Decret 61/2013, de 17 de maig, del Consell, pel qual s'establix un sistema de reconeixement de la competència en llengües estrangeres a la Comunitat Valenciana i es crea la Comissió d'Acreditació de Nivells de Competència en Llengües Estrangeres, podran sol·licitar, durant els cinc dies hàbils següents a la publicació d'esta resolució en el Diari Oficial de la Comunitat Valenciana, el reconeixement com a entitat que acredita competència lingüística, mitjançant instància general adreçada a la Direcció General de Formació Professional i Ensenyances de Règim Especial, adjuntant la documentació referenciada en l'annex d'esta resolució.  
  
València, 21 de juny de 2013.- La consellera d'Educació, Cultura i Esport: María José Catalá Verdet.  
  
  
ANNEX  
  
1. Requisits de la documentació que hauran de complir les entitats que vullguen acollir-se al mencionat reconeixement:  
a) Programacions de les acciones formatives dissenyades des de l'entitat, si n'hi ha, amb l'objectiu que les persones que les cursen assolisquen un determinat nivell de competència lingüística, segon es definixen en el Marc Europeu Comú de Referència per a les Llengües.  
  
b) Disseny de la prova terminal que permeta realitzar l'avaluació del domini de la competència lingüística (que no de l'aprofitament de l'activitat de formació). Per a això, en la prova terminal s'hi deu preveure una avaluació del domini de les destreses següents definides en el MECR:  
  
- Comprensió auditiva.  
- Comprensió de lectura.  
- Expressió i interacció oral.  
- Expressió i interacció escrita.  
c) Relació de la prova terminal en base als descriptors definits per a cada nivell en el MECR.  
d) Criteris de correcció i sistema de puntuació.  
e) Criteris d'avaluació.  
f) Guia d'administració de la prova terminal.  
g) Un exemplar d'examen o model de tasques per nivell, llengua i, si és el cas, l'any acadèmic de cada un d'ells.  
h) Un exemplar del certificat que emetran las entitats candidates   
i) Breu memòria sobre l'estatus i característiques de l'organisme sol·licitant.